Appianus - Wikipedia, déi fräi Enzyklopedie

# Appianus

### Vu Wikipedia, der fräier Enzyklopedie.

De réimeschen Historiker Appianus koum aus Alexandria an Egypten an huet am 2. Joerhonnert no Christus gelieft. Genee Datummer zu sengem Liewen sinn eis net bekannt, mee et gëtt ugeholl datt hie spéitstens zur Zäit vum réimesche Keeser Trajan op d'Welt koum.

Den Appianus huet zur réimescher Uewerschicht gehéiert. Hien hat d'réimescht Biergerrecht a wor e Procurator Augusti.

Am Alter huet den Appianus säi Geschichtswierk Rhomaika (Réimesch Geschicht) a 24 Bänn op Griichesch geschriwwen. Dëst gëtt op d'Mëtt vum 2. Joerhonnert datéiert. D'Wierk handelt vun de réimesche Kricher vum Ufank u bis zum Enn vun der Republik. Dat besonnescht u sengem Wierk ass, datt d'Kricher geographesch geuerdnet sinn, e System un deem sech de Prokop inspiréiert huet. Vu sengem Wierk erhale sinn d'Pröomium (Einleitung), fir e groussen Deel d'Bicher 6 bis 9 (Kricher a Spuenien, géint den Hannibal an an Afrika) an d'Bicher 11-17 (Kricher a Griicheland, Syrien, géint de Mithridates vu Pontos an d'Bellum Civile (Biergerkrich) zënter de Gracchen).

D'Fuerschermeenung zum Appianus ass problematesch. Zimlech sécher huet hie méi wéi een Auteur als Quell benotzt, mee dës Quelle sinn net ëmmer ofgeséchert. Den Appianus schreift deelweis méi wéi e Schrëftsteller an ass der Chronologie och net ëmmer trei. Seng Vue vu Roum ass ze erklären duerch de Fait datt am 2. Joerhonnert d'Réimescht Räich quasi op sengem Héichpunkt ukomm wor, an d'Grenze stabil woren. Fir verschidden Epochen, zum Beispill d'Biergerkricher, ass säi Wierk eent vun de wichtegste vun deer Zäit.

## [Änneren] Literatur zum Thema

- Appianus, Römische Geschichte, ersg. vum Otto Veh, 2 Bänn, Stuttgart 1987-89
- Appians Abriss der Seleukidengeschichte (Syriake), ersg. vum Kai Brodersen, München 1991.
- Martin Hose, Erneuerung der Vergangenheit. Die Historiker im Imperium Romanum von Florus bis Cassius Dio, Stuttgart 1994.

## [Änneren] Links

- Perseus (en)

Vun "http://lb.wikipedia.org../../../a/p/p/Appianus.html"

Category: Réimesch Historiker

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Български
- Dansk
- Deutsch
- English
- Español
- Français
- עברית
- Italiano
- 日本語
- Magyar
- Nederlands
- Polski
- Русский
- Suomi
- Svenska
- Українська
- 中文